《念奴娇 客有善丝竹者以笺索词漫为赋此》
清代·陈维崧

旗亭旧事，记曾经见汝，宝钗楼侧。琼树两行谁最少，第一屏间侧晰。

翠滑鸾靴，红香桃绶，绝艺千金直。襄王筵上，缠头众里争掷。

今日侧发何戡，青衫司马，仍会秋娘宅。能得几回浑脱舞，清浅蓬莱非昔。

红豆村庄，菊花天气，沦落无人识。枨枨逻逤，不堪听汝重摘。

作者简介：陈维崧(1625～1682)清代词人、骈文作家。字其年，号迦陵。宜兴（今属江苏）人。清初诸生，康熙十八年(1679)举博学鸿词，授翰林院检讨。54岁时参与修纂《明史》，4年后卒于任所。